title: Neuvoston päätös (YUTP) 2015/2215, annettu 30 päivänä marraskuuta 2015, tuen antamisesta YK:n turvallisuusneuvoston päätöslauselmalle 2235 (2015), jolla perustetaan kemiallisten aseiden kieltojärjestön ja YK:n yhteinen tutkintamekanismi Syyrian arabitasavallassa kemikaaleilla tehtyjen iskujen tekijöiden tunnistamiseksi

text:
               1.12.2015

               FI

               Euroopan unionin virallinen lehti

               L 314/51

         NEUVOSTON PÄÄTÖS (YUTP) 2015/2215,
   annettu 30 päivänä marraskuuta 2015,
   tuen antamisesta YK:n turvallisuusneuvoston päätöslauselmalle 2235 (2015), jolla perustetaan kemiallisten aseiden kieltojärjestön ja YK:n yhteinen tutkintamekanismi Syyrian arabitasavallassa kemikaaleilla tehtyjen iskujen tekijöiden tunnistamiseksi
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               YK:n turvallisuusneuvosto hyväksyi yksimielisesti 7 päivänä elokuuta 2015 päätöslauselman 2235 (2015), jossa tuomitaan myrkyllisten kemikaalien, kuten kloorin, käyttö kemiallisena aseena Syyrian arabitasavallassa ja todetaan, että turvallisuusneuvosto pyrkii määrätietoisesti tunnistamaan tällaisista teoista vastuussa olevat. Tätä varten YK:n turvallisuusneuvosto perusti yhteisen tutkintamekanismin vuoden pituiseksi kaudeksi, jota on mahdollista jatkaa, jos turvallisuusneuvosto katsoo tämän tarpeelliseksi, tunnistamaan mahdollisimman tarkasti ne henkilöt, yhteisöt, ryhmät tai hallitukset, jotka ovat toimineet tekijöinä, järjestäjinä tai rahoittajina taikka osallistuneet muuten kemikaalien, mukaan lukien kloori tai muut myrkylliset kemikaalit, käyttöön Syyrian arabitasavallassa aseina, sellaisissa tapauksissa, joissa kemiallisten aseiden kieltojärjestön, jäljempänä ’kieltojärjestö’, tiedonkeruuvaltuuskunta toteaa tai on todennut, että jossain tietyssä tilanteessa Syyrian arabitasavallassa on käytetty tai on todennäköisesti käytetty aseina kemikaaleja, mukaan lukien kloori tai muut myrkylliset kemikaalit.

               (2)

               YK:n turvallisuusneuvosto antoi 10 päivänä syyskuuta 2015 hyväksyntänsä suosituksille, joihin sisältyi osia YK:n turvallisuusneuvoston päätöslauselmalla 2235 (2015) perustetun, kieltojärjestön ja YK:n yhteisen tutkintamekanismin tehtävänmäärityksestä ja jotka YK:n pääsihteeri oli toimittanut 27 päivänä elokuuta 2015 ja 9 päivänä syyskuuta 2015 päivätyissä kirjeissään YK:n turvallisuusneuvoston puheenjohtajalle.

               (3)

               Joukkotuhoaseiden leviämisen vastaisessa EU:n strategiassa, jäljempänä ’strategia’, korostetaan kemiallisten aseiden kehittämisen, tuotannon, varastoinnin ja käytön kieltämistä sekä niiden hävittämistä koskevan yleissopimuksen, jäljempänä ’kieltosopimus’, ja kieltojärjestön keskeistä roolia kemiallisten aseiden hävittämisessä maapallolta.

               (4)

               Unioni panee strategiaa aktiivisesti täytäntöön ja toteuttaa sen III luvussa lueteltuja toimenpiteitä, erityisesti myöntämällä varoja monenvälisten instituutioiden, kuten kieltojärjestön, toteuttamien erityishankkeiden tukemiseen. Neuvosto antoi vastaavasti 9 päivänä joulukuuta 2013 päätöksen 2013/726/YUTP (1) tuen antamisesta kieltojärjestön toiminnalle YK:n turvallisuusneuvoston päätöslauselman 2118 (2013), Syyrian kemiallisten aseiden hävittämisestä 27 päivänä syyskuuta 2013 tehdyn kieltojärjestön hallintoneuvoston päätöksen sekä myöhempien asiaan liittyvien päätöslauselmien ja päätösten puitteissa. Lisäksi neuvosto antoi 17 päivänä helmikuuta 2015 päätöksen (YUTP) 2015/259 (2) kieltojärjestön toimien tukemisesta strategian täytäntöönpanon yhteydessä.

               (5)

               Kieltojärjestön pääjohtaja osoitti 23 päivänä syyskuuta 2015 unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, kirjeen, jossa unionilta pyydettiin rahoitusosuutta erityisrahastoon, joka tukee kieltojärjestön operaatioita Syyrian arabitasavallassa, mukaan lukien kieltojärjestön tiedonkeruuvaltuuskuntaan liittyviä toimia yhteisen tutkintamekanismin tukemiseksi sen tutkiessa väitteitä kemikaalien, mukaan lukien kloori tai muut myrkylliset kemikaalit, käytöstä aseina.

               (6)

               Kieltojärjestön ja YK:n yhteisen tutkintamekanismin johtaja lähetti 24 päivänä syyskuuta 2015 korkealle edustajalle kirjeen, jossa pyydettiin rahoitusosuutta yhteisen tutkintamekanismin tukemiseksi erityisrahaston kautta.

               (7)

               Syyrian arabitasavallan liityttyä 14 päivästä lokakuuta 2013 lähtien kieltosopimukseen kieltojärjestö vastaa sen varmistamisesta, että Syyrian arabitasavalta noudattaa kieltosopimusta ja kieltojärjestön hallintoneuvoston asiaan liittyvien päätösten ehtoja, ja se raportoi tarvittaessa YK:n pääsihteerin kanssa koordinoiden YK:n turvallisuusneuvostolle turvallisuusneuvoston päätöslauselman 2118 (2013) noudattamatta jättämisestä.

               (8)

               Tämän päätöksen tekninen täytäntöönpano olisi annettava tehtäväksi kieltojärjestölle ja YK:n aseriisuntatoimistolle (UNODA), joka on yhteistä tutkintamekanismia varten perustetun erityisrahaston täytäntöönpanosta vastaava toimisto. Unionin tukemia hankkeita voidaan rahoittaa ainoastaan vapaaehtoisilla rahoitusosuuksilla kieltojärjestön ja yhteisen tutkintamekanismin erityisrahastoihin. Unionin myöntämät rahoitusosuudet ovat avainasemassa sen kannalta, että kieltojärjestö ja yhteinen tutkintamekanismi pystyvät suorittamaan YK:n turvallisuusneuvoston päätöslauselman 2235 (2015) mukaiset tehtävät.

               (9)

               Unionin rahoitusosuuden asianmukaisen täytäntöönpanon valvonta olisi annettava tehtäväksi komissiolle,

         ON HYVÄKSYNYT TÄMÄN PÄÄTÖKSEN:
   1 artikla
   1.   Tiettyjen strategian osatekijöiden täytäntöönpanemiseksi unioni tukee kieltojärjestöä ja yhteistä tutkintamekanismia osallistumalla kustannuksiin, jotka liittyvät niiden toimintaan YK:n turvallisuusneuvoston päätöslauselman 2235 (2015) mukaisesti, kokonaistavoitteena tunnistaa mahdollisimman tarkasti ne henkilöt, yhteisöt, ryhmät tai hallitukset, jotka ovat toimineet tekijöinä, järjestäjinä tai rahoittajina taikka osallistuneet muutoin kemikaalien, mukaan lukien kloori tai muut myrkylliset kemikaalit, käyttöön aseina Syyrian arabitasavallassa, kun kieltojärjestön tiedonkeruuvaltuuskunta toteaa tai on todennut, että tietyssä tilanteessa Syyrian arabitasavallassa on käytetty tai on todennäköisesti käytetty aseina kemikaaleja, mukaan lukien kloori tai muut myrkylliset kemikaalit.
   2.   Edellä 1 kohdassa mainitun tavoitteen saavuttamiseksi unioni tukee seuraavia hankkeita:

               a)

               kieltojärjestön erityisvaltuuskunnat Syyrian arabitasavallassa, mukaan lukien kieltojärjestön tiedonkeruuvaltuuskuntaan liittyvä toiminta yhteisen tutkintamekanismin tukemiseksi sen tutkiessa väitteitä kemikaalien, mukaan lukien kloori tai muut myrkylliset kemikaalit, käytöstä aseina;

               b)

               kieltojärjestön ja YK:n yhteinen tutkintamekanismi, mukaan lukien sen perustaminen ja sen valmiudet aloittaa täysipainoinen toiminta YK:n turvallisuusneuvoston päätöslauselman 2235 (2015) mukaisesti.

         Näiden hankkeiden yksityiskohtainen kuvaus on liitteessä.
   2 artikla
   1.   Korkea edustaja vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden tekninen täytäntöönpano annetaan tehtäväksi kieltojärjestölle ja UNODAlle, joka on yhteistä tutkintamekanismia varten perustetun erityisrahaston täytäntöönpanosta vastaava toimisto. Ne suorittavat tämän tehtävän korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä kieltojärjestön ja UNODAn kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiselle on 4 586 096,00 euroa.
   2.   Edellä 1 kohdassa vahvistetulla määrällä rahoitettavien menojen hallinnointiin sovelletaan unionin talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitettujen menojen asianmukaista hallinnointia. Tätä varten se tekee kieltojärjestön ja UNODAn, joka on yhteistä tutkintamekanismia varten perustetun erityisrahaston täytäntöönpanosta vastaava toimisto, kanssa rahoitussopimukset. Näissä rahoitussopimuksissa määrätään, että kieltojärjestön ja YK:n on varmistettava unionin rahoitusosuuden näkyvyys asianmukaisella tavalla sen suuruuteen nähden.
   4.   Komissio pyrkii tekemään 3 kohdassa tarkoitetut rahoitussopimukset mahdollisimman pian tämän päätöksen voimaantulon jälkeen. Se ilmoittaa neuvostolle rahoitussopimusten tekemiseen liittyvistä mahdollisista vaikeuksista ja näiden rahoitussopimusten tekopäivästä.
   4 artikla
   1.   Korkea edustaja tiedottaa neuvostolle tämän päätöksen täytäntöönpanosta kieltojärjestön laatimien sekä kieltojärjestön ja YK:n yhteisen tutkintamekanismin puitteissa laadittujen säännöllisten raporttien perusteella. Nämä raportit ovat perustana neuvoston arvioinnille.
   2.   Komissio toimittaa neuvostolle tietoja 1 artiklan 2 kohdassa tarkoitettujen hankkeiden toteuttamisen rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Sen voimassaolo päättyy 18 kuukauden kuluttua 3 artiklan 3 kohdassa tarkoitettujen komission sekä kieltojärjestön ja UNODAn välisten rahoitussopimusten tekemisestä, tai se päättyy 31 päivänä toukokuuta 2016, jos näitä rahoitussopimuksia ei ole tehty kyseiseen päivään mennessä.

      Tehty Brysselissä 30 päivänä marraskuuta 2015,

            Neuvoston puolesta

            Puheenjohtaja

         É. SCHNEIDER

      (1)  Neuvoston päätös 2013/726/YUTP, annettu 9 päivänä joulukuuta 2013, Yhdistyneiden kansakuntien turvallisuusneuvoston päätöslauselman 2118 (2013) ja Kemiallisten aseiden kieltojärjestön hallintoneuvoston päätöksen EC-M-33/Dec 1 tukemiseksi joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 329, 10.12.2013, s. 41).

      (2)  Neuvoston päätös (YUTP) 2015/259, annettu 17 päivänä helmikuuta 2015, kemiallisten aseiden kieltojärjestön (OPCW) toimien tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 43, 18.2.2015, s. 14).

      LIITE

         Euroopan unionin tuki YK:n turvallisuusneuvoston päätöslauselmalle 2235 (2015) joukkotuhoaseiden leviämisen vastaisen EU:n strategian täytäntöönpanon yhteydessä

      1.   Yleiset puitteet ja tavoitteet

      Huhtikuussa 2014, jolloin operaatio Syyrian kemiallisten aseiden poistamiseksi ja hävittämiseksi oli täydessä vauhdissa, esitettiin useita vakavia väitteitä kloorin käytöstä aseena siviilejä vastaan. Kemiallisten aseiden kieltojärjestön pääjohtaja perusti kieltojärjestön tiedonkeruuvaltuuskunnan tarkastelemaan näitä väitteitä. Kieltojärjestön hallintoneuvosto tuki hänen päätöstään, ja Yhdistyneiden kansakuntien pääsihteeri lupasi antaa apua asiassa.
      Kieltojärjestön ja YK:n henkilöstöstä koostuva ryhmä yritti toukokuussa 2014 suorittaa paikan päällä tutkinnan yhdessä niistä kylistä, joihin kohdistuneista kloorihyökkäyksistä oli raportoitu. Ryhmä joutui aseellisen hyökkäyksen kohteeksi ylittäessään Syyrian hallituksen hallitsemien alueiden ja opposition hallitsemien alueiden välistä puskurivyöhykettä, ja sen oli keskeytettävä operaatio. Tiedonkeruuvaltuuskunta jatkoi kuitenkin työtään ja puhutteli silminnäkijöitä, hoitavia lääkäreitä, ensivaiheen pelastustyöntekijöitä ja uhreja turvallisessa paikassa Syyrian ulkopuolella. Tämän työn perusteella tiedonkeruuvaltuuskunta päätteli suurella varmuudella, että joko puhdasta tai sekoitettua klooria oli todellakin käytetty aseena kolmessa kylässä Pohjois-Syyriassa.
      Kieltojärjestön hallintoneuvosto ilmaisi 4 päivänä helmikuuta 2015 antamassaan päätöksessä EC-M-48/DEC.1 vakavan huolensa tiedonkeruuvaltuuskunnan havainnoista ja tuomitsi uudelleen mitä jyrkimmin sen, että kukaan käyttää kemiallisia aseita missään olosuhteissa. Kieltojärjestön hallintoneuvosto ilmaisi lisäksi tukensa tiedonkeruuvaltuuskunnan työn jatkamiselle, erityisesti tarkastelemalla kaikkia saatavilla olevia tietoja, jotka liittyvät väitteisiin kemiallisten aseiden käytöstä Syyriassa, mukaan lukien niin Syyrian arabitasavallan kuin muidenkin toimittamat tiedot. Tämän jälkeen YK:n turvallisuusneuvosto hyväksyi 6 päivänä maaliskuuta 2015 päätöslauselman 2209 (2015), jossa se hyväksyi kieltojärjestön hallintoneuvoston päätöksen ja vaati näiden iskujen tekijöiden asettamista vastuuseen.
      Tämän päätöslauselman jatkotoimena YK:n turvallisuusneuvosto hyväksyi yksimielisesti 7 päivänä elokuuta 2015 päätöslauselman 2235 (2015), jossa tuomitaan myrkyllisten kemikaalien, kuten kloorin, käyttö kemiallisena aseena Syyrian arabitasavallassa ja todetaan, että turvallisuusneuvosto pyrkii määrätietoisesti tunnistamaan tällaisista teoista vastuussa olevat. Tässä yhteydessä YK:n turvallisuusneuvosto palautti mieleen tukehduttavien, myrkyllisten tai muiden samankaltaisten kaasujen sekä bakteriologisten keinojen käytön kieltoa sodassa koskevan pöytäkirjan, kemiallisten aseiden kehittämisen, tuotannon, varastoinnin ja käytön kieltämistä sekä niiden hävittämistä koskevan yleissopimuksen, jäljempänä ’kieltosopimus’, ja YK:n turvallisuusneuvoston päätöslauselmat 1540 (2004), 2118 (2013) ja 2209 (2015). YK:n turvallisuusneuvosto perusti kieltojärjestön ja YK:n yhteisen tutkintamekanismin vuoden pituiseksi kaudeksi, jota on mahdollista jatkaa, jos turvallisuusneuvosto katsoo tämän tarpeelliseksi, tunnistamaan mahdollisimman tarkasti ne henkilöt, yhteisöt, ryhmät tai hallitukset, jotka ovat toimineet tekijöinä, järjestäjinä tai rahoittajina taikka osallistuneet muutoin kemikaalien, mukaan lukien kloori tai muut myrkylliset kemikaalit, käyttöön aseina Syyrian arabitasavallassa, kun kieltojärjestön tiedonkeruuvaltuuskunta toteaa tai on todennut, että jossain tietyssä tilanteessa Syyrian arabitasavallassa on käytetty tai on todennäköisesti käytetty aseina kemikaaleja, mukaan lukien kloori tai muut myrkylliset kemikaalit. Tätä mekanismia perustetaan parhaillaan.
      Tätä tarkoitusta varten unionin olisi tuettava kieltojärjestöä ja yhteistä tutkintamekanismia niiden tehtävissä, jotka perustuvat YK:n turvallisuusneuvoston päätöslauselmaan 2235 (2015), kieltojärjestön hallintoneuvoston päätökseen EC-M-48/DEC.1. sekä kieltosopimukseen.
      2.   Hankkeiden kuvaus

      A.   Hanke 1: Kieltojärjestön tiedonkeruuvaltuuskunnat
      1.   Hankkeen tarkoitus
      Tuetaan YK:n turvallisuusneuvoston päätöslauselmaan 2235 (2015), kieltojärjestön hallintoneuvoston päätökseen EC-M-48/DEC.1 ja kemiallisten aseiden kieltosopimukseen perustuvan kieltojärjestön tiedonkeruuvaltuuskunnan toimeksiannon täytäntöönpanoa kattamalla tiedonkeruuvaltuuskuntaan liittyvät toimintakustannukset. Näihin kustannuksiin sisältyy erityisosaamista omaavien ulkopuolisten konsulttien (esimerkiksi tulkkien ja lääkärien) palkkaaminen sekä tiedonkeruuvaltuuskuntaryhmän tarvitsema kieltojärjestön välineistö.
      2.   Odotettavissa olevat tulokset
      Tiedonkeruuvaltuuskunnan käynnissä oleva työ auttaa selvittämään useita väitteitä, jotka koskevat myrkyllisten kemikaalien käyttöä Syyrian arabitasavallassa, ja tiedonkeruuvaltuuskunta tekee läheistä yhteistyötä yhteisen tutkintamekanismin kanssa edistäen siten yhteisen tutkintamekanismin toimeksiannon täyttämistä YK:n turvallisuusneuvoston päätöslauselman 2235 (2015) 5 kohdan mukaisesti.
      3.   Hankkeen kuvaus
      Tiedonkeruuvaltuuskunta jatkaa sen arvioimista, onko väitetyissä tilanteissa Syyrian arabitasavallassa käytetty tai todennäköisesti käytetty kemikaaleja aseina. Tiedonkeruuvaltuuskunnan toimet kattavat väitteet sekä menneistä tilanteista että tilanteista, jotka saattavat tapahtua tulevaisuudessa. Näiden toimien monimutkaisuus todennäköisesti vaihtelee huomattavasti; lähetettävien henkilöiden tarkkaa määrää ei tästä syystä voida arvioida tarkkaan.
      Henkilöiden lähettämisestä vuonna 2015 saatujen kokemusten perusteella kieltojärjestö olettaa, että tiedonkeruuvaltuuskunnan vuoden 2016 operaatioihin saattaa liittyä 6–12 tarkastajan lähettäminen kuuteen operaatioon, joista kukin kestää noin kolme viikkoa. On todennäköistä, että kunkin operaation yhteydessä palkataan ulkopuolisia konsultteja, joilla on erityisosaamista, kuten tulkkeja ja lääkäreitä.
      Tiedonkeruuvaltuuskunnan osana on suunniteltu seuraavia toimia:

                  a)

                  Puhuttelu: väitettyjen tilanteiden luonne on sellainen, että saattaa olla tarvetta puhutella monia eri todistajia. Näitä ovat

                              —

                              lääkintähenkilöstö;

                              —

                              ensivaiheen pelastustyöntekijät;

                              —

                              hoitavat lääkärit;

                              —

                              uhrit;

                              —

                              muut todistajat.

                        Puhuttelijaryhmillä on oltava monipuolista asiantuntemusta muun muassa aseista, kemikaaleista sekä lääketieteellisistä merkeistä ja oireista, ja niiden on saatava tulkkausapua.

                  b)

                  Lääketieteelliset tutkimukset ja biolääketieteellisten näytteiden ottaminen.

                  c)

                  Näytteiden tunnistaminen, kerääminen ja analysointi.

                  d)

                  Todisteiden käsittely, mukaan lukien avoimista lähteistä saatavat tiedot sekä todistajien ja kolmansien osapuolien toimittamat tiedot. Tällä alalla tarvitaan erityisesti myös monipuolista erityisosaamista täydentämään puhutteluryhmien osaamista.

                  e)

                  Raporttien kirjoittaminen.

                  f)

                  Koulutus, mukaan lukien kertauskoulutus ajan tasalla pysymiseksi nykyaikaisten käytäntöjen kanssa:

                              —

                              turvallisuuteen ja turvatoimiin liittyvät toimintaperiaatteet kentällä;

                              —

                              puhuttelutekniikat;

                              —

                              todisteiden käsittely ja varastointi, mukaan lukien hallussapitoketju;

                              —

                              tietoisuus sodan räjähtämättömistä jäänteistä;

                              —

                              koulutuskurssi myrkyllisistä kemikaaleista;

                              —

                              tietoisuus teknisestä rikostutkinnasta;

                              —

                              perustason teollinen kemia ja kemiallinen profilointi.

                  g)

                  Paikan arviointi ja paikan päältä kerättyjen todisteiden hyödyntäminen.

                  h)

                  Operaation tukihenkilöstö ja asiantuntemus, etenkin monimutkaisia operaatioita varten.

            B.   Hanke 2: Kieltojärjestön ja YK:n yhteinen tutkintamekanismi
      1.   Hankkeen tarkoitus
      Tuetaan yhteisen tutkintamekanismin pikaista perustamista ja sen valmiutta käynnistää täysipainoinen toiminta YK:n turvallisuusneuvoston päätöslauselman 2235 (2015) mukaisesti.
      2.   Odotetut tulokset
      Tunnistetaan mahdollisimman tarkasti ne henkilöt, yhteisöt, ryhmät tai hallitukset, jotka ovat toimineet tekijöinä, järjestäjinä tai rahoittajina taikka osallistuneet muutoin kemikaalien, mukaan lukien kloori tai muun myrkylliset kemikaalit, käyttöön aseina Syyrian arabitasavallassa.
      3.   Hankkeen kuvaus
      YK:n turvallisuusneuvosto hyväksyi YK:n pääsihteerin suositukset yhteisen tutkintamekanismin perustamisesta ja toiminnasta sekä pyysi YK:n pääsihteeriä toteuttamaan kieltojärjestön pääjohtajan kanssa koordinoiden viipymättä toimia, toimenpiteitä ja järjestelyjä, joita tarvitaan yhteisen tutkintamekanismin pikaista perustamista ja täysipainoista toimintaa varten, mukaan lukien asiaankuuluvat taidot ja asiantuntemuksen omaavan puolueettoman ja kokeneen henkilöstön palvelukseen ottaminen kaikkien YK:n turvallisuusneuvoston päätöslauselmasta 2235 (2015) johtuvien velvoitteiden panemiseksi täytäntöön.
      Yhteinen tutkintamekanismi toimii riippumattoman kolmijäsenisen kokoonpanon, jäljempänä ’johtoryhmä’, johdolla, ja sitä tukee kolmeen yksikköön jaettu ammattilaisista koostuva ydinhenkilöstö. Yhteisen tutkintamekanismin johdossa toimii apulaispääsihteeri, jolla on kokonaisvastuu, ja kaksi vara-apulaispääsihteeriä, joista toinen vastaa poliittisesta yksiköstä ja toinen tutkintayksiköstä.
      Yhteisen tutkintamekanismin johdon tukena on kolme yksikköä. Poliittinen toimisto, jonka on määrä sijaita New Yorkissa, vastaa poliittisista analyyseistä, oikeudellisesta neuvonnasta, mediasuhteista ja hallinnollisesta tuesta. Tutkintatoimisto, jonka on määrä sijaita Haagissa, vastaa kemiallisista ja lääketieteellisistä analyyseistä, teknisestä rikostutkinnasta, sodankäyntivälineiden analyysistä, tutkinnasta ja tiedon analysoinnista. Operaatioiden tukitoimisto, jonka on määrä sijaita New Yorkissa, antaa tukea poliittiselle yksikölle ja tutkintayksikölle.
      Yhteisen tutkintamekanismin ydinhenkilöstön kulut, lukuun ottamatta hallintotointa, rahoitetaan sääntömääräisestä budjetista. Turvallisuusneuvosto on päättänyt, että aineelliset ja tekniset tarpeet rahoitetaan vapaaehtoisilla rahoitusosuuksilla. Tätä varten YK:n pääsihteeri perusti erityisrahaston, jota hallinnoidaan YK:n hallinnollisten ja varainhoidollisten määräysten mukaisesti.
      Joukkotuhoaseiden leviämisen vastaisen EU:n strategian mukaisesti, jossa asetetaan tavoitteeksi edistää YK:n turvallisuusneuvoston roolia ja parantaa sen asiantuntemusta vastattaessa joukkotuhoaseiden leviämisen haasteeseen, unioni tukee YK:n turvallisuusneuvoston päätöslauselman 2235 (2015) täytäntöönpanoa erityisesti niillä aloilla, joilla voidaan parhaiten vaikuttaa näkyvästi ja nopeasti yhteisen tutkintamekanismin perustamiseen sekä sen valmiuksiin aloittaa täysipainoinen toiminta.
      Tähän sisältyy tuki seuraaville toimille:

                  a)

                  saatetaan loppuun johtoryhmän sekä sen poliittisen toimiston perustaminen New Yorkiin ja tutkintatoimiston perustaminen Haagiin, samoin kuin operaatioiden tukitoimiston perustaminen, ja hankitaan toimistohuonekaluja ja lukittavia kaappeja, joilla varmistetaan yhteisen tutkintamekanismin vastaanottamien ja/tai tuottamien tietojen ja aineistojen suojattu säilytys;

                  b)

                  kehitetään ja toteutetaan kestävän tietoturvallisuusjärjestelmän puitteissa rekisteröinnin hallintajärjestelmä, jota sovelletaan kaikkiin yhteisen tutkintamekanismin tehtäviensä yhteydessä vastaanottamiin tai tuottamiin tietoihin; tässä järjestelmässä otetaan huomioon luottamuksellisuus- ja turvallisuusvaatimukset, jotka katsotaan välttämättömiksi yhteisen tutkintamekanismin vastaanottamien ja/tai tuottamien tietojen ja aineistojen säilyttämisen ja käytön kannalta;

                  c)

                  valmistellaan yhteisen tutkintamekanismin tutkijoiden mahdollista lähettämistä Syyrian arabitasavaltaan, jos yhteinen tutkintamekanismi pitää sitä tarpeellisena tutkintansa kannalta ja katsoo, että voidaan kohtuullisin perustein uskoa, että käynti Syyriassa, mukaan lukien sellaisilla Syyrian alueilla, jotka eivät ole Syyrian arabitasavallan hallinnassa, on perusteltu;

                  d)

                  hankitaan viestintään ja turvallisuuteen liittyvää laitteistoa sekä toimistotarvikkeita yhteisen tutkintamekanismin tukemiseksi sen toimeksiannon täytäntöönpanossa. Niihin sisältyvät tietotekniset laitteet (erityinen palvelin, tietokoneet, kannettavat tietokoneet, joissa on telakointiasema, lisätietokoneet internetiin liittämätöntä intranet-verkkoa varten, toimistosilppurit jne.), joita tarvitaan b alakohdassa tarkoitetun tietoturvallisuusjärjestelmän täytäntöönpanon varmistamiseen.

            Lisäasiantuntemusta ja -toimia rahoitetaan vapaaehtoisilla rahoitusosuuksilla sitä mukaa, kun tarpeita ilmenee. Tilapäisiä asiantuntijakonsultteja palkataan lyhytaikaisesti, myös b alakohdassa tarkoitettujen rekisteröinnin hallintajärjestelmän ja tietoturvallisuusjärjestelmän pikaista kehittämistä varten sekä tavanomaisten toimintamenettelyiden kehittämiseksi.
      3.   Kesto

      Näiden hankkeiden toteuttamisen arvioitu kokonaiskesto on 12 kuukautta.
      4.   Täytäntöönpanosta vastaavat virastot

      Kieltojärjestölle annetaan tehtäväksi hankkeen 1 tekninen täytäntöönpano. Hankkeen panevat täytäntöön kieltojärjestön henkilöstö, asiantuntijat ja toimeksisaajat.
      Yhdistyneiden kansakuntien aseriisuntatoimistolle annetaan kieltojärjestön ja YK:n yhteisen tutkintamekanismin puolesta tehtäväksi hankkeen 2 tekninen täytäntöönpano. Hankkeen panevat täytäntöön yhteisen tutkintamekanismin henkilöstö, konsultit ja toimeksisaajat.
      YK ja kieltojärjestö kehittävät toimiaan yhteistyössä asianomaisten kumppaneiden kanssa, kansainväliset järjestöt ja elimet mukaan lukien, todellisen synergiavaikutuksen varmistamiseksi ja päällekkäisyyksien välttämiseksi.
      5.   Unionin näkyvyys

      Täytäntöönpanosta vastaavat virastot ryhtyvät kaikkiin aiheellisiin toimenpiteisiin tuodakseen julkisesti esiin sen, että toimi on unionin rahoittama. Nämä toimenpiteet toteutetaan Euroopan komission julkaiseman, EU:n ulkoisen toiminnan tiedotusta ja näkyvyyttä koskevan käsikirjan mukaisesti.
      6.   Raportointi

      Täytäntöönpanevat virastot laativat:

                  a)

                  säännöllisiä raportteja asianomaisten hankkeiden täytäntöönpanosta; ja

                  b)

                  loppuraportin viimeistään 3 kuukauden kuluttua siitä, kun asianomaiset toimet on saatettu päätökseen.

            7.   Hankkeiden arvioidut kokonaiskustannukset

      Hankkeiden arvioidut kokonaiskustannukset ovat 4 586 096,00 euroa.


title: Neuvoston päätös (EU) 2016/1232, annettu 18 päivänä heinäkuuta 2016, Euroopan unionin ja Euroopan atomienergiayhteisön sekä Kosovon (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta vakautus- ja assosiaationeuvoston päätökseen työjärjestyksensä vahvistamisesta

text:
                  28.7.2016

                  FI

                  Euroopan unionin virallinen lehti

                  L 202/27

            NEUVOSTON PÄÄTÖS (EU) 2016/1232,
      annettu 18 päivänä heinäkuuta 2016,
      Euroopan unionin ja Euroopan atomienergiayhteisön sekä Kosovon (*) välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta vakautus- ja assosiaationeuvoston päätökseen työjärjestyksensä vahvistamisesta
      EUROOPAN UNIONIN NEUVOSTO, joka
      ottaa huomioon Euroopan unionista tehdyn sopimuksen ja erityisesti sen 37 artiklan yhdessä sen 31 artiklan 1 kohdan kanssa,
      ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Euroopan unionin ja Euroopan atomienergiayhteisön sekä Kosovon (*) välisen vakautus- ja assosiaatiosopimuksen (1), jäljempänä ’sopimus’, 126 artiklalla perustetaan vakautus- ja assosiaationeuvosto.

                  (2)

                  Sopimuksen 127 artiklan 2 kohdassa määrätään, että vakautus- ja assosiaationeuvosto vahvistaa oman työjärjestyksensä.

                  (3)

                  Sopimuksen 129 artiklan 1 kohdassa määrätään, että vakautus- ja assosiaationeuvostoa avustaa vakautus- ja assosiaatiokomitea, jäljempänä ’komitea’.

                  (4)

                  Sopimuksen 129 artiklan 2 ja 3 kohdassa määrätään, että vakautus- ja assosiaationeuvosto määrittää työjärjestyksessään komitean tehtävät ja että vakautus- ja assosiaationeuvosto voi siirtää toimivaltaansa komitealle.

                  (5)

                  Sopimuksen 131 artiklassa määrätään, että vakautus- ja assosiaationeuvosto voi päättää perustaa muita erityisiä komiteoita tai elimiä, jotka voivat auttaa sitä sen tehtävien hoidossa. Siinä määrätään lisäksi, että vakautus- ja assosiaationeuvosto määrittelee työjärjestyksessään tällaisten komiteoiden tai elinten kokoonpanon, tehtävät ja toimintatavat.

                  (6)

                  On tärkeää kuulla jäsenvaltioita säännöllisesti ja virallisesti ja ottaa niiden näkemykset huomioon. Näin ollen jäsenvaltioita olisi pyydettävä muodostamaan osa Euroopan unionin valtuuskunnasta kaikissa vakautus- ja assosiaationeuvoston kokouksissa.

                  (7)

                  Komissio ja unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, seuraavat tiiviisti ja jatkuvasti Kosovon pyrkimyksiä normalisoida suhteensa Serbiaan ja raportoivat asiasta tarvittaessa ja vähintään kahdesti vuodessa.

                  (8)

                  Sopimuksen 140 artiklan neljännessä kohdassa määrätään, että unioni voi toteuttaa aiheelliseksi katsomiaan toimenpiteitä, joihin kuuluu sopimuksen soveltamisen keskeyttäminen välittömästi kokonaan tai osittain, jos Kosovo ei noudata sopimuksen 5 ja 13 artiklassa vahvistettuja keskeisiä periaatteita. Vakautus- ja assosiaationeuvoston mahdolliset asiaa koskevat suositukset tai päätökset sekä komission ja korkean edustajan esittämät kertomukset Kosovon pyrkimyksistä normalisoida suhteensa Serbiaan olisi otettava huomioon sopimuksen soveltamisen keskeyttämistä sopimuksen 140 artiklan neljännen kohdan perusteella koskevaa komission mahdollista ehdotusta varten.

                  (9)

                  Mikään tässä päätöksessä ja sen liitteissä tai vakautus- ja assosiaationeuvoston päätöksissä ja suosituksissa ja muissa asiakirjoissa, mukaan lukien pöytäkirjoissa, käytetty termi, sanamuoto tai määritelmä ei merkitse sitä, että yksittäiset jäsenvaltiot tunnustaisivat Kosovon, jos ne eivät ole sitä muutoin tehneet.

                  (10)

                  Kosovon viranomaisten myöntämiä asiakirjoja tämän sopimuksen nojalla vastaanotettaessa saatetaan soveltaa jäsenvaltioiden sisäisiä menettelyjä.

                  (11)

                  On aiheellista määrittää kanta, joka esitetään unionin puolesta vakautus- ja assosiaationeuvostossa vakautus- ja assosiaationeuvoston päätökseen työjärjestyksensä hyväksymisestä.

                  (12)

                  Unionin vakautus- ja assosiaationeuvostossa esitettävän kannan olisi sen vuoksi perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      Sopimuksen 126 artiklalla perustetussa vakautus- ja assosiaationeuvostossa Euroopan unionin puolesta esitettävä kanta perustuu tähän päätökseen liitettyyn vakautus- ja assosiaationeuvoston päätösluonnokseen.
      Päätösluonnokseen voidaan hyväksyä teknisiä muutoksia ilman neuvoston uutta päätöstä.
      2 artikla
      Jäsenvaltioita pyydetään muodostamaan osa Euroopan unionin valtuuskunnasta kaikissa vakautus- ja assosiaationeuvoston kokouksissa. Ne saavat myös kaikki vakautus- ja assosiaationeuvostolle toimitetut tai sen toimittamat asiakirjat. Jäsenvaltioiden on toimitettava unionin ulkoasioiden ja turvallisuuspolitiikan korkealle edustajalle hänen perussopimusten mukaisten tehtäviensä mukaisesti ja Euroopan unionin neuvoston ulkoasiainneuvoston puheenjohtajana tätä varten tarvittavat tiedot.
      3 artikla
      Tämä päätös tulee voimaan päivänä, jona se hyväksytään.

         Tehty Brysselissä 18 päivänä heinäkuuta 2016

               Neuvoston puolesta

               Puheenjohtaja

            G. MATEČNÁ

         (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  EUVL L 71, 16.3.2016, s. 3.

         EU:n JA KOSOVON (*) VAKAUTUS- JA ASSOSIAATIONEUVOSTON PÄÄTÖS N:o 1/2016,
         annettu … päivänä … kuuta …,
         työjärjestyksensä vahvistamisesta
         VAKAUTUS- JA ASSOSIAATIONEUVOSTO, joka
         ottaa huomioon Euroopan unionin ja Euroopan atomienergiayhteisön sekä Kosovon (*) välisen vakautus- ja assosiaatiosopimuksen, jäljempänä ’sopimus’, ja erityisesti sen 126, 127, 129 ja 131 artiklan,
         ja katsoo, että kyseinen sopimus tuli voimaan 1 päivänä huhtikuuta 2016,
         ON HYVÄKSYNYT TÄMÄN PÄÄTÖKSEN:
         1 artikla
         Puheenjohtajuus
         Osapuolet toimivat vuorotellen vakautus- ja assosiaationeuvoston puheenjohtajana 12 kuukauden ajan. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy saman vuoden 31 päivänä joulukuuta.
         2 artikla
         Kokoukset
         Vakautus- ja assosiaationeuvosto kokoontuu kerran vuodessa noudattaen vakautus- ja assosiaationeuvostoja koskevaa vakiintunutta käytäntöä, myös edustuksen tason ja kokouspaikan osalta. Jos osapuolet niin sopivat, kumman tahansa osapuolen pyynnöstä voidaan pitää vakautus- ja assosiaationeuvoston ylimääräisiä kokouksia. Vakautus- ja assosiaationeuvoston sihteerit kutsuvat yhdessä vakautus- ja assosiaationeuvoston kokoukset koolle puheenjohtajan suostumuksella.
         3 artikla
         Valtuuskunnat
         Osapuolten valtuuskuntien aiottu kokoonpano ilmoitetaan puheenjohtajalle ennen kutakin kokousta. Euroopan investointipankin (EIP) edustaja osallistuu vakautus- ja assosiaationeuvoston kokouksiin tarkkailijana, kun esityslistalla on investointipankkia koskevia asioita. Vakautus- ja assosiaationeuvosto voi kutsua myös muita henkilöitä kokouksiinsa antamaan tietoja erityisistä aiheista.
         4 artikla
         Sihteeristö
         Yksi Euroopan unionin neuvoston pääsihteeristön virkamies ja yksi Kosovon Belgian edustuston virkamies toimivat yhdessä vakautus- ja assosiaationeuvoston sihteereinä.
         5 artikla
         Kirjeenvaihto
         Vakautus- ja assosiaationeuvostolle osoitettu kirjeenvaihto lähetetään vakautus- ja assosiaationeuvoston puheenjohtajalle Euroopan unionin neuvoston pääsihteeristön osoitteeseen.
         Sihteerit huolehtivat kirjeenvaihdon välittämisestä vakautus- ja assosiaationeuvoston puheenjohtajalle ja tarvittaessa sen jakelusta vakautus- ja assosiaationeuvoston muille jäsenille. Jakeluun menevä kirjeenvaihto lähetetään komission pääsihteeristölle, Euroopan ulkosuhdehallinnolle ja Kosovon edustustolle Belgiassa.
         Sihteerit toimittavat vakautus- ja assosiaationeuvoston puheenjohtajalta peräisin olevat tiedonannot vastaanottajille ja jakavat ne tarvittaessa toisessa kohdassa tarkoitetuille vakautus- ja assosiaationeuvoston muille jäsenille.
         6 artikla
         Julkisuus
         Ellei toisin päätetä, vakautus- ja assosiaationeuvoston kokoukset eivät ole julkisia.
         7 artikla
         Kokousten esityslistat
         1.   Puheenjohtaja laatii kutakin kokousta varten ehdotuksen esityslistaksi. Vakautus- ja assosiaationeuvoston sihteerit lähettävät sen 5 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle viimeistään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään esityslistan lähettämispäivänä. Vakautus- ja assosiaationeuvosto hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
         2.   Puheenjohtaja voi molempien osapuolten suostumuksella lyhentää 1 kohdassa tarkoitettuja määräaikoja johonkin erityistapaukseen liittyvien vaatimusten huomioon ottamiseksi.
         8 artikla
         Pöytäkirja
         Sihteerit laativat kustakin kokouksesta pöytäkirjaluonnoksen. Pöytäkirjassa mainitaan yleensä kunkin esityslistalla olevan asian osalta seuraavat:

                     —

                     vakautus- ja assosiaationeuvostolle toimitetut asiakirjat,

                     —

                     lausumat, jotka joku vakautus- ja assosiaationeuvoston jäsenistä on pyytänyt kirjattaviksi,

                     —

                     tehdyt päätökset ja annetut suositukset, sovitut lausumat ja tehdyt päätelmät.

               Pöytäkirjaluonnos toimitetaan vakautus- ja assosiaationeuvoston hyväksyttäväksi. Puheenjohtaja ja molemmat sihteerit allekirjoittavat hyväksytyn pöytäkirjan. Sitä säilytetään assosiaatioasiakirjojen tallettajana toimivan Euroopan unionin neuvoston pääsihteeristön arkistossa. Sen oikeaksi todistettu jäljennös toimitetaan kaikille 5 artiklassa tarkoitetuille vastaanottajille.
         9 artikla
         Päätökset ja suositukset
         1.   Vakautus- ja assosiaationeuvosto tekee päätöksensä ja antaa suosituksia osapuolten yhteisestä sopimuksesta, sanotun kuitenkaan rajoittamatta sopimuksen 2 ja 5 artiklan soveltamista. Vakautus- ja assosiaationeuvosto voi osapuolten niin sopiessa tehdä päätöksiä tai antaa suosituksia kirjallisella menettelyllä.
         2.   Sopimuksen 128 artiklassa tarkoitettujen vakautus- ja assosiaationeuvoston päätösten otsikkona on ”päätös” ja suositusten otsikkona ”suositus”, ja niiden jäljessä on järjestysnumero, antamispäivämäärä ja aihe. Vakautus- ja assosiaationeuvoston päätökset ja suositukset allekirjoittaa puheenjohtaja, ja molemmat sihteerit todistavat ne oikeiksi. Päätökset ja suositukset toimitetaan kaikille 5 artiklassa tarkoitetuille vastaanottajille. Kumpikin osapuoli voi päättää julkaista vakautus- ja assosiaationeuvoston päätökset ja suositukset virallisessa lehdessään.
         10 artikla
         Kielet
         Vakautus- ja assosiaationeuvoston virallisina kielinä ovat vakautus- ja assosiaatiosopimuksen todistusvoimaiset kielet. Jollei toisin päätetä, vakautus- ja assosiaationeuvosto tekee ratkaisunsa näillä kielillä laadittujen asiakirjojen perusteella.
         11 artikla
         Kulut
         Euroopan unioni ja Kosovo vastaavat kumpikin omista henkilöstö-, matka- ja oleskelukustannuksistaan sekä postitus- ja televiestintäkustannuksistaan, jotka aiheutuvat niiden osallistumisesta vakautus- ja assosiaationeuvoston kokouksiin. Kokousten tulkkauksesta ja asiakirjojen kääntämisestä ja jäljentämisestä aiheutuvista kuluista sekä muista kokousten järjestämiseen liittyvistä kuluista vastaa kokouksen järjestävä osapuoli.
         12 artikla
         Vakautus- ja assosiaatiokomitea
         1.   Perustetaan vakautus- ja assosiaatiokomitea, jäljempänä ’komitea’, avustamaan vakautus- ja assosiaationeuvostoa sen tehtävien hoitamisessa. Komitea koostuu Euroopan unionin ja Kosovon edustajista, jotka ovat yleensä korkeita virkamiehiä.
         2.   Komitea valmistelee vakautus- ja assosiaationeuvoston kokoukset ja käsiteltävät asiat, panee tarvittaessa täytäntöön vakautus- ja assosiaationeuvoston päätökset sekä yleisesti varmistaa assosiaatiosuhteiden jatkuvuuden ja sopimuksen moitteettoman toiminnan. Se tutkii kaikki vakautus- ja assosiaationeuvoston sen käsiteltäviksi saattamat asiat sekä kaikki muut asiat, joita voi nousta esiin vakautus- ja assosiaatiosopimuksen päivittäisen täytäntöönpanon yhteydessä. Se antaa päätös- ja suositusehdotuksia tai -luonnoksia vakautus- ja assosiaationeuvoston hyväksyttäväksi.
         3.   Kun sopimuksessa määrätään neuvotteluvelvoitteesta tai -mahdollisuudesta, neuvottelu voi tapahtua komiteassa. Se voi jatkua vakautus- ja assosiaationeuvostossa, jos osapuolet niin sopivat.
         4.   Vakautus- ja assosiaatiokomitean työjärjestys on tämän päätöksen liitteenä.

            Tehty

                  Vakautus- ja assosiaationeuvoston puolesta

                  Puheenjohtaja

            (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

            LIITE
            EU:n JA KOSOVON (*) VAKAUTUS- JA ASSOSIAATIONEUVOSTON PÄÄTÖKSEEN N:o 1/2016,
            annettu … päivänä … kuuta …
            Vakautus- ja assosiaatiokomitean työjärjestys
            1 artikla
            Puheenjohtajuus
            Osapuolet toimivat vuorotellen vakautus- ja assosiaatiokomitean, jäljempänä ’komitea’, puheenjohtajana 12 kuukauden ajan. Ensimmäinen kausi alkaa vakautus- ja assosiaationeuvoston ensimmäisenä kokoontumispäivänä ja päättyy saman vuoden 31 päivänä joulukuuta.
            2 artikla
            Kokoukset
            Komitea kokoontuu tilanteen niin vaatiessa ja molempien osapuolten suostumuksella. Komitean kokoukset pidetään osapuolten yhdessä sopimana ajankohtana niiden sopimassa paikassa. Komitean kokoukset kutsuu koolle puheenjohtaja.
            3 artikla
            Valtuuskunnat
            Osapuolten valtuuskuntien aiottu kokoonpano ilmoitetaan puheenjohtajalle ennen kutakin kokousta.
            4 artikla
            Sihteeristö
            Yksi Euroopan komission virkamies ja yksi Kosovon virkamies toimivat yhdessä komitean sihteereinä. Kaikki tämän päätöksen soveltamisalaan kuuluvat, komitean puheenjohtajalle tarkoitetut tai häneltä peräisin olevat tiedonannot välitetään komitean sihteereille sekä vakautus- ja assosiaationeuvoston sihteereille ja puheenjohtajalle.
            5 artikla
            Julkisuus
            Ellei toisin päätetä, komitean kokoukset eivät ole julkisia.
            6 artikla
            Kokousten esityslistat
            1.   Puheenjohtaja laatii kutakin kokousta varten ehdotuksen esityslistaksi. Komitean sihteerit lähettävät sen 4 artiklassa tarkoitetuille vastaanottajille viimeistään 30 työpäivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle viimeistään 35 työpäivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään esityslistan lähettämispäivänä. Komitea voi kutsua asiantuntijoita kokouksiinsa antamaan tietoja erityisistä aiheista. Komitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
            2.   Puheenjohtaja voi molempien osapuolten suostumuksella lyhentää 1 kohdassa tarkoitettuja määräaikoja johonkin erityistapaukseen liittyvien vaatimusten huomioon ottamiseksi.
            7 artikla
            Pöytäkirja
            Jokaisesta kokouksesta laaditaan pöytäkirja, joka perustuu puheenjohtajan laatimaan yhteenvetoon komitean tekemistä päätelmistä. Komitean hyväksyttyä pöytäkirjan puheenjohtaja ja sihteerit allekirjoittavat sen, ja kumpikin osapuoli arkistoi sen. Jäljennös pöytäkirjasta toimitetaan kaikille 4 artiklassa tarkoitetuille vastaanottajille.
            8 artikla
            Päätökset ja suositukset
            Niissä erityistapauksissa, joissa vakautus- ja assosiaationeuvosto on sopimuksen 128 artiklan nojalla valtuuttanut komitean tekemään päätöksiä tai antamaan suosituksia, kyseiset päätökset on tehtävä tai suositukset annettava vakautus- ja assosiaationeuvoston työjärjestyksen 9 artiklan mukaisesti.
            9 artikla
            Kulut
            Euroopan unioni ja Kosovo vastaavat kumpikin omista henkilöstö-, matka- ja oleskelukuluistaan sekä posti- ja televiestintäkuluistaan, jotka aiheutuvat niiden osallistumisesta komitean kokouksiin. Kokousten tulkkauksesta ja asiakirjojen kääntämisestä ja jäljentämisestä aiheutuvista kuluista sekä muista kokousten järjestämiseen liittyvistä kuluista vastaa kokouksen järjestävä osapuoli.
            10 artikla
            Alakomiteat ja erityistyöryhmät
            Komitea voi perustaa alaisuuteensa alakomiteoita ja erityistyöryhmiä. Ne raportoivat komitealle kunkin kokouksensa jälkeen. Komitea voi päättää olemassa olevien alakomiteoiden tai työryhmien lakkauttamisesta, vahvistaa niiden työjärjestyksen tai muuttaa sitä taikka perustaa uusia alakomiteoita tai työryhmiä avustamaan sitä sen tehtävien hoitamisessa. Näillä alakomiteoilla ja työryhmillä ei ole päätösvaltaa.

               (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         LIITE

            LUONNOS
            EU:n JA KOSOVON (*) VAKAUTUS- JA ASSOSIAATIOKOMITEAN PÄÄTÖS N:o 1/2016,
            annettu … päivänä … kuuta 2016,
            alakomiteoiden ja erityistyöryhmien perustamisesta
            VAKAUTUS- JA ASSOSIAATIOKOMITEA, joka
            ottaa huomioon Euroopan unionin ja Euroopan atomienergiayhteisön sekä Kosovon (*) välisen vakautus- ja assosiaatiosopimuksen ja erityisesti sen 130 artiklan,
            ottaa huomioon työjärjestyksensä ja erityisesti sen 10 artiklan,
            ON HYVÄKSYNYT TÄMÄN PÄÄTÖKSEN:
            Ainoa artikla
            Perustetaan liitteessä I luetellut alakomiteat ja erityistyöryhmät. Niiden työjärjestys vahvistetaan liitteessä II.

               Tehty … ssa/ssä … päivänä … kuuta 2016.

                     Vakautus- ja assosiaatiokomitean puolesta

                     Puheenjohtaja

               (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

               LIITE I

                  Monialainen alakomitearakenne

                           Nimi

                           Käsiteltävät asiat

                           Sopimuksen artikla

                                       1.

                                       Kauppa, teollisuus, tulli ja verotus

                           Tavaroiden vapaa liikkuvuus

                           20 artikla

                           Teollisuustuotteet

                           21–25 artikla

                           Kaupalliset kysymykset

                           36–49 artikla

                           Standardointi, metrologia, akkreditointi, sertifiointi, vaatimustenmukaisuuden arviointi ja markkinavalvonta

                           80 artikla

                           Yhteistyö teollisuuden alalla

                           99 artikla

                           Pk-yritykset

                           100 artikla

                           Matkailu

                           101 artikla

                           Tulli

                           104 artikla

                           Verotus

                           105 artikla

                           Alkuperäsäännöt

                           Pöytäkirja III

                           Keskinäinen hallinnollinen avunanto tulliasioissa

                           Pöytäkirja IV

                                       2.

                                       Maatalous ja kalastus

                           Maataloustuotteet

                           26, 28, 29, 33, 34 ja 37 artikla

                           Kalastustuotteet

                           31 ja 32 artikla, liitteet IV ja V

                           Jalostetut maataloustuotteet

                           27 artikla ja pöytäkirja I

                           Viini

                           30 artikla ja pöytäkirja II

                           Maatalous- ja kalastustuotteiden ja muiden elintarvikkeiden kuin viinien ja väkevien alkoholijuomien maantieteellisten merkintöjen suoja

                           35 artikla

                           Maatalous ja maatalouden raaka-aineita jalostava teollisuus, eläinlääkintä- ja kasvinsuojelukysymykset

                           102 artikla

                           Kalastusalan yhteistyö

                           103 artikla

                                       3.

                                       Sisämarkkinat ja kilpailu

                           Sijoittautumisoikeus

                           50–54 artikla

                           Palvelujen tarjonta

                           55–60 artikla

                           Muut sopimuksen V osastoon liittyvät kysymykset

                           61–73 artikla

                           Lainsäädännön lähentäminen ja lainvalvonta

                           74 artikla

                           Kilpailu

                           75–76 artikla

                           Teollis- ja tekijänoikeudet sekä kaupalliset oikeudet

                           77–78 artikla

                           Julkiset hankinnat

                           79 artikla

                           Pankki-, vakuutus- ja muut rahoituspalvelut

                           96 artikla

                           Kuluttajansuoja

                           81 artikla

                                       4.

                                       Talous- ja rahoitusasiat sekä tilastot

                           Juoksevat maksut ja pääomanliikkeet

                           64–66 artikla

                           Talouspolitiikka

                           94 artikla

                           Tilastoalan yhteistyö

                           95 artikla

                           Sijoitusten edistäminen ja suojelu

                           98 artikla

                           Rahoitusyhteistyö

                           121–125 artikla

                                       5.

                                       Oikeus, vapaus ja turvallisuus

                           Instituutioiden ja oikeusvaltion vahvistaminen

                           83 artikla

                           Perusoikeudet, ml. syrjimättömyys ja tietosuoja

                           3, 4 ja 84 artikla

                           Yksityis- ja rikosoikeudellinen yhteistyö

                           83 artikla

                           Viisumi-, rajaturvallisuus-, turvapaikka- ja muuttoliikekysymykset

                           85–86 artikla

                           Laittoman muuttoliikkeen estäminen ja hallinta, takaisinotto

                           87–88 artikla

                           Rahanpesu

                           89 artikla

                           Huumausaineet

                           90 artikla

                           Terrorismin torjunta

                           92 artikla

                           Järjestäytyneen rikollisuuden ja muun laittoman toiminnan ehkäiseminen

                           91 artikla

                                       6.

                                       Innovointi, tietoyhteiskunta ja sosiaalipolitiikka

                           Työehdot ja yhtäläiset mahdollisuudet

                           82 artikla

                           Sosiaalialan yhteistyö

                           106 artikla

                           Koulutus

                           107 artikla

                           Kulttuuriyhteistyö

                           108 artikla

                           Audiovisuaalialan yhteistyö

                           109 artikla

                           Tietoyhteiskunta

                           110 artikla

                           Sähköiset viestintäverkot ja -palvelut

                           111 artikla

                           Tiedotus ja viestintä

                           112 artikla

                           Tutkimus ja teknologian kehittäminen

                           118 artikla

                                       7.

                                       Liikenne, energia, ympäristö ja alueellinen kehitys

                           Liikenne

                           113 artikla

                           Energia

                           114 artikla

                           Ympäristö

                           115 artikla

                           Ilmastonmuutos

                           116 artikla

                           Pelastuspalvelu

                           117 artikla

                           Alueellinen ja paikallinen kehitys

                           119 artikla

                  Erityistyöryhmien rakenne

                           Nimi

                           Käsiteltävät asiat

                           Sopimuksen artikla

                           Julkishallinnon uudistamista käsittelevä erityistyöryhmä

                           Julkishallinnon uudistus

                           120 artikla

                           Normalisointia käsittelevä erityistyöryhmä (1)

                           Kosovon ja Serbian välisten suhteiden näkyvä ja pysyvä parantuminen ja tehokas yhteistyö EU:n YTPP-operaation kanssa sen keston ajan

                           5 artikla

                  (1)  Tämä erityistyöryhmä ei korvaa korkean edustajan johdolla käytävää Pristinan ja Belgradin välistä vuoropuhelua.

               LIITE II

                  EU:n ja Kosovon
                   (*)
                  alakomiteoiden ja erityistyöryhmien työjärjestys

                  Kokoonpano ja puheenjohtajuus

               Alakomiteat ja julkishallinnon uudistamista ja normalisointia käsittelevät erityistyöryhmät koostuvat Euroopan komission tai normalisointia käsittelevän erityistyöryhmän osalta Euroopan ulkosuhdehallinnon ja Kosovon edustajista. Osapuolet toimivat vuorotellen niiden puheenjohtajina. Jäsenvaltioille ilmoitetaan alakomiteoiden sekä julkishallinnon uudistamista ja normalisointia käsittelevien erityistyöryhmien kokouksista, ja ne kutsutaan niihin.

                  Sihteeristö

               Yksi Euroopan komission virkamies tai normalisointia käsittelevän erityistyöryhmän osalta yksi Euroopan ulkosuhdehallinnon virkamies ja yksi Kosovon virkamies toimivat yhdessä kunkin alakomitean ja erityistyöryhmän sihteereinä.
               Kaikki alakomiteoita ja erityistyöryhmiä koskevat tiedonannot toimitetaan asianomaisen alakomitean ja erityistyöryhmän sihteereille.

                  Kokoukset

               Alakomiteat ja erityistyöryhmät kokoontuvat tilanteen niin vaatiessa ja molempien osapuolten suostumuksella. Alakomitean tai erityistyöryhmän kokoukset pidetään osapuolten yhteisesti sopimana ajankohtana niiden sopimassa paikassa.
               Alakomiteat ja erityistyöryhmät voivat molempien osapuolten suostumuksella kutsua kokouksiinsa asiantuntijoita antamaan tarvittavia erityistietoja.

                  Esityslista ja tausta-asiakirjat

               Puheenjohtaja ja sihteerit laativat kunkin kokouksen esityslistaehdotuksen viimeistään 30 työpäivää ennen kokouksen alkua.
               Esityslistaehdotus sisältää asiat, joiden esityslistalle ottamista koskeva pyyntö on saapunut sihteereille viimeistään 35 työpäivää ennen kokouksen alkua.
               Sen jälkeen, kun kokouksen esityslistaehdotuksesta on päästy sopimukseen, ja viimeistään 10 työpäivää ennen kokouksen alkua Kosovoa edustavan osapuolen sihteeri toimittaa Euroopan komissiota edustavan tai normalisointia käsittelevän erityistyöryhmän osalta Euroopan ulkosuhdehallintoa edustavan osapuolen sihteerille tarvittavat asiakirjat esityslistaehdotuksessa olevista asioista.
               Jos kolmannessa kohdassa mainittua määräaikaa ei noudateta, kokous peruutetaan ilman eri toimenpiteitä.

                  Käsiteltävät asiat

               Alakomiteoissa käsitellään sopimuksen eri aloihin liittyviä kysymyksiä monialaisessa alakomitearakenteessa esitetyn mukaisesti. Edistymistä lainsäädännön lähentämisessä, täytäntöönpanossa ja soveltamisessa arvioidaan kaikkien käsiteltävien asioiden yhteydessä. Alakomiteat tarkastelevat omilla aloillaan mahdollisesti ilmeneviä ongelmia ja ehdottavat toimia niiden ratkaisemiseksi.
               Alakomiteat toimivat myös foorumeina, joilla unionin säännöstöä selvennetään edelleen, sekä arvioivat Kosovon edistymistä unionin säännöstöön mukautumisessa sopimuksessa tehtyjen sitoumusten mukaisesti.
               Julkishallintotyöryhmässä keskustellaan julkishallinnon uudistamiseen liittyvistä kysymyksistä ja tehdään toimenpide-ehdotuksia. Normalisointia käsittelevässä erityistyöryhmässä keskustellaan kysymyksistä, jotka liittyvät Kosovon ja Serbian välisten suhteiden näkyvään ja pysyvään parantumiseen ja tehokkaaseen yhteistyöhön yhteisen turvallisuus- ja ulkopolitiikan alaan kuuluvan operaation kanssa sen keston ajan, sekä tehdään toimenpide-ehdotuksia.

                  Pöytäkirja

               Jokaisen kokouksen jälkeen laaditaan ja hyväksytään pöytäkirja. Alakomitean tai erityistyöryhmän sihteeri toimittaa pöytäkirjasta jäljennöksen vakautus- ja assosiaatiokomitean sihteerille.

                  Julkisuus

               Ellei toisin päätetä, alakomiteoiden ja erityistyöryhmien kokoukset eivät ole julkisia.

                  (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.


Avis juridique important

|

32003D0700

2003/700/EY: Neuvoston päätös, tehty 29 päivänä syyskuuta 2003, alueiden komitean varajäsenen nimeämisestä

Virallinen lehti nro L 254 , 08/10/2003 s. 0020 - 0020

Neuvoston päätös,tehty 29 päivänä syyskuuta 2003,alueiden komitean varajäsenen nimeämisestä(2003/700/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Espanjan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1).(2) Alueiden komiteassa on vapautunut varajäsenen paikka José RIPOLL SERRANOn toimikauden päätyttyä, mikä on annettu neuvostolle tiedoksi 23 päivänä heinäkuuta 2003,ON PÄÄTTÄNYT SEURAAVAA:Ainoa artiklaNimetään Valencian autonomisen alueen hallituksen puheenjohtajan neuvonantaja Alejandro FONT DE MORA TURÓN alueiden komitean varajäseneksi José RIPOLL SERRANOn tilalle jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 29 päivänä syyskuuta 2003.Neuvoston puolestaPuheenjohtajaF. Frattini(1) EYVL L 24, 26.1.2002, s. 38.


title: 2012/593/EU: Euroopan parlamentin päätös, 10. toukokuuta 2012 , Euroopan elin- ja työolojen kehittämissäätiön varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/266

         EUROOPAN PARLAMENTIN PÄÄTÖS,
   10. toukokuuta 2012,
   Euroopan elin- ja työolojen kehittämissäätiön varainhoitovuoden 2010 tilien päättämisestä
   (2012/593/EU)
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2010 sekä säätiön vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (3) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0116/2012),

               1.

               hyväksyy Euroopan elin- ja työolojen kehittämissäätiön varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 150.

      (2)  EYVL L 248, 16.9.2002, s. 1.

      (3)  EYVL L 139, 30.5.1975, s. 1.

      (4)  EYVL L 357, 31.12.2002, s. 72.


title: Neuvoston päätös 2008/814/YUTP, tehty 13 päivänä lokakuuta 2008 , Euroopan unionin ja Amerikan yhdysvaltojen välisen, Amerikan yhdysvaltojen osallistumista Kosovossa toteutettavaan Euroopan unionin oikeusvaltio-operaatioon (EULEX KOSOVO) koskevan sopimuksen tekemisestä

text:
               25.10.2008

               FI

               Euroopan unionin virallinen lehti

               L 282/32

         NEUVOSTON PÄÄTÖS 2008/814/YUTP,
   tehty 13 päivänä lokakuuta 2008,
   Euroopan unionin ja Amerikan yhdysvaltojen välisen, Amerikan yhdysvaltojen osallistumista Kosovossa toteutettavaan Euroopan unionin oikeusvaltio-operaatioon (EULEX KOSOVO) koskevan sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta, EULEX KOSOVO (1).

               (2)

               Kyseisen yhteisen toiminnan mukaisesti kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklassa määrättyjen menettelyjen mukaisesti tehtävässä sopimuksessa.

               (3)

               Neuvosto valtuutti 13 päivänä joulukuuta 2004 puheenjohtajavaltion, tarvittaessa korkeana edustajana toimivan pääsihteerin avustamana, aloittamaan tulevia EU:n siviilikriisinhallintaoperaatioita varten neuvottelut kolmansien valtioiden kanssa Euroopan unionin ja kolmannen valtion välillä tehtävästä mallisopimukseen perustuvasta sopimuksesta, joka koskee kolmannen valtion osallistumista Euroopan unionin siviilikriisinhallintaoperaatioon. Tämän perusteella puheenjohtajavaltio on neuvotellut Amerikan yhdysvaltojen kanssa sopimuksen Amerikan yhdysvaltojen osallistumisesta Kosovossa toteutettavaan Euroopan unionin oikeusvaltio-operaatioon (EULEX KOSOVO).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Amerikan yhdysvaltojen välinen sopimus Amerikan yhdysvaltojen osallistumisesta Kosovossa toteutettavaan Euroopan unionin oikeusvaltio-operaatioon (EULEX KOSOVO).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 13 päivänä lokakuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 42, 16.2.2008, s. 92.
    ---documentbreak---

               25.10.2008

               FI

               Euroopan unionin virallinen lehti

               L 282/33

         KÄÄNNÖS
   Euroopan unionin ja Amerikan yhdysvaltojen välinen
   SOPIMUS
   Amerikan yhdysvaltojen osallistumisesta Kosovossa toteutettavaan Euroopan unionin oikeusvaltio-operaatioon (EULEX KOSOVO)
   EUROOPAN UNIONI (EU tai EUROOPAN UNIONI),
   ja
   AMERIKAN YHDYSVALLAT (YHDYSVALLAT),
   jäljempänä ’osapuolet’, jotka
   OTTAVAT HUOMIOON
   Euroopan unionin ja Yhdysvaltojen yhteisen tahdon tehdä tiivistä yhteistyötä tukeakseen Kosovon demokraattisten, etenkin oikeusvaltion periaatteeseen liittyvien normien kehittämistä,
   Euroopan unionin neuvoston 4 päivänä helmikuuta 2008 hyväksymän yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta, EULEX KOSOVO (jäljempänä ’EULEX KOSOVO -operaatio’),
   Yhdysvalloille 18 päivänä helmikuuta 2008 esitetyn kutsun osallistua Kosovossa toteutettavaan Euroopan unionin oikeusvaltio-operaatioon (EULEX KOSOVO),
   onnistuneesti loppuun saatetun joukkojen muodostamisprosessin sekä EU:n siviilioperaatiokomentajan ja siviilikriisinhallintakomitean suosituksen hyväksyä Yhdysvaltojen osallistuminen EU-johtoiseen operaatioon,
   poliittisten ja turvallisuusasioiden komitean 22 päivänä huhtikuuta 2008 tekemän päätöksen EULEX/2/2008, jolla hyväksyttiin Yhdysvaltojen osallistuminen EULEX KOSOVO -operaatioon,
   OVAT SOPINEET SEURAAVAA:
   1 artikla
   Operaatioon osallistuminen
   1.   Yhdysvallat soveltaa tämän sopimuksen määräysten ja sitä koskevien täytäntöönpanojärjestelyjen mukaisesti yhteistä toimintaa 2008/124/YUTP Kosovossa toteutettavasta Euroopan unionin oikeusvaltio-operaatiosta, EULEX KOSOVO, sekä yhteisiä toimintoja tai päätöksiä, joilla Euroopan unionin neuvosto päättää jatkaa EULEX KOSOVO -operaatiota.
   2.   Yhdysvaltojen osallistuminen EULEX KOSOVO -operaatioon ei vaikuta Euroopan unionin itsenäiseen päätöksentekoon. EU:n jäsenvaltioista, Yhdysvalloista ja muista EULEX KOSOVO -operaatioon osallistuvista EU:n ulkopuolisista maista koostuva osallistujien komitea on keskeisessä asemassa operaation päivittäisessä toteuttamisessa; EULEX KOSOVO -operaation poliittisesta valvonnasta ja strategisesta johdosta vastaava poliittisten ja turvallisuusasioiden komitea ottaa komitean näkemykset huomioon.
   3.   Yhdysvallat varmistaa, että sen EULEX KOSOVO -operaation käyttöön lähettämät henkilöt (jäljempänä ’lähetetty henkilöstö’) noudattavat tehtäväänsä suorittaessaan

               —

               yhteistä toimintaa 2008/124/YUTP ja siihen mahdollisesti myöhemmin tehtyjä muutoksia,

               —

               EULEX KOSOVO -operaatiosuunnitelmaa,

               —

               mahdollisia täytäntöönpanojärjestelyjä, sekä

               —

               tätä sopimusta.

         4.   Yhdysvaltojen on varmistettava, että lähetetty henkilöstö suorittaa tehtävänsä ja menettelee tavalla, joka tukee täysin EULEX KOSOVO -operaation tavoitteita ja etuja.
   5.   Yhdysvallat antaa siviilioperaation komentajalle ja EULEX KOSOVO -operaation johtajalle (jäljempänä ’operaation johtaja’) ajoissa tiedon kaikista muutoksista, jotka koskevat sen osallistumista EULEX KOSOVO -operaatioon. Yhdysvallat osallistuu tämän sopimuksen nojalla EULEX KOSOVO -operaatioon käytettävissä olevien määrärahojen mukaan.
   6.   Yhdysvaltojen toimivaltainen terveysviranomainen vahvistaa lääkärintodistuksella lähetetyn henkilöstön terveydellisen sopivuuden tehtäviinsä terveystarkastuksen ja mahdollisesti tarvittavien rokotusten jälkeen. EULEX KOSOVO -operaatioon lähetetyn henkilöstön on toimitettava jäljennös kyseisestä todistuksesta.
   2 artikla
   Henkilöstön asema
   1.   Kosovossa palvelevan lähetetyn henkilöstön asemaan sovelletaan yhteisen toiminnan 2008/124/YUTP 10 artiklan 1 kohtaa; tällainen henkilöstö nauttii YK:n asiaankuuluvien asiakirjojen, mukaan lukien UNSCR 1244, Kosovossa sovellettavan lain asiaa koskevien säännösten ja muiden asiaan liittyvien asiakirjojen ja kirjeenvaihdon mukaisia erioikeuksia ja vapauksia.
   2.   Kosovon ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja Yhdysvaltojen välisiä järjestelyjä.
   3.   Yhdysvallat käyttää yksinomaista lainkäyttövaltaa lähetettyyn henkilöstöönsä kansallisten lakiensa ja määräystensä sallimissa rajoissa, sanotun kuitenkaan rajoittamatta 1 kohdassa tarkoitettujen, henkilöstön asemaa koskevien määräysten soveltamista.
   4.   Yhdysvallat vastaa EULEX KOSOVO -operaatioon osallistumisestaan aiheutuviin, lähetetyn henkilöstönsä esittämiin tai sitä koskeviin vaatimuksiin vastaamisesta. Yhdysvallat huolehtii harkintansa mukaan mahdollisten, erityisesti oikeudellisten tai kurinpidollisten menettelyjen vireillepanosta lähetetyn henkilöstönsä jäsentä vastaan lakiensa ja määräystensä mukaisesti.
   5.   Yhdysvallat sitoutuu antamaan tämän sopimuksen allekirjoittamisen yhteydessä lausuman EULEX KOSOVO -operaatioon osallistuville valtioille esitettävistä korvausvaatimuksista luopumisesta.
   6.   Euroopan unionin jäsenvaltiot sitoutuvat antamaan tämän sopimuksen allekirjoituksen yhteydessä lausuman korvausvaatimuksista luopumisesta siltä osin, kuin on kyse Yhdysvaltojen osallistumisesta EULEX KOSOVO -operaatioon.
   3 artikla
   Turvaluokitellut tiedot
   EULEX KOSOVO -operaation yhteydessä sovelletaan Euroopan unionin ja Amerikan yhdysvaltojen hallituksen välistä, Washingtonissa 30 päivänä huhtikuuta 2007 tehtyä sopimusta turvaluokiteltujen tietojen turvallisuudesta.
   4 artikla
   Johtamisjärjestely
   1.   Siviilioperaatiokomentaja vastaa EULEX KOSOVO -operaation strategisen tason johtamisesta ja valvonnasta. Operaation johtaja vastaa EULEX KOSOVO -operaatiosta ja sen johtamisjärjestelystä operaatioalueella.
   2.   Operaation johtajalla on siviilioperaatiokomentajan hänelle osoittama vastuu osallistuvien valtioiden lähetetyn henkilöstön, ryhmien ja yksiköiden johtamisesta ja valvonnasta sekä hallinnollinen ja logistinen vastuu, johon kuuluu myös vastuu EULEX KOSOVO -operaation käyttöön annetuista varoista, resursseista ja tiedoista.
   3.   Yhdysvalloilla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla kyseisen operaation päivittäisessä toteuttamisessa 1 artiklan 1 kohdassa mainittujen oikeudellisten asiakirjojen mukaisesti.
   4.   Operaation johtaja vastaa EULEX KOSOVO -operaation henkilöstön kurinpidollisesta valvonnasta. Yhdysvallat vastaa kaikista mahdollisista kurinpitotoimista.
   5.   Yhdysvallat nimeää kansallisen joukko-osaston johtajan, joka edustaa sen kansallista osastoa EULEX KOSOVO -operaatiossa. Yhteyshenkilö raportoi operaation johtajalle kansallisista asioista ja vastaa osastonsa päivittäisestä kurinpidosta.
   6.   Euroopan unioni tekee päätöksen operaation lopettamisesta kuultuaan Yhdysvaltoja ennen päätöksen tekemistä, edellyttäen, että Yhdysvallat osallistuu yhä EULEX KOSOVO -operaatioon kyseisen päätöksen tekopäivänä.
   5 artikla
   Rahoitusnäkökohdat
   Yhdysvallat vastaa sen operaatioon osallistumiseen liittyvistä kustannuksista yhteisen toiminnan 2008/124/YUTP 9 artiklan 4 kohdan mukaisesti lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Yhdysvaltojen asiaankuuluvien viranomaisten välillä.
   7 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   8 artikla
   Sopimuksen voimaantulo ja päättyminen
   1.   Tämä sopimus tulee voimaan päivänä, jona se allekirjoitetaan, ja on voimassa siihen asti, kun se irtisanotaan.
   2.   Kumpi tahansa sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle kaksi kuukautta aikaisemmin.

      Tehty Brysselissä 22 päivänä lokakuuta 2008 englannin kielellä kahtena kappaleena.

            Euroopan unionin puolesta

            Amerikan Yhdysvaltojen puolesta

   LIITE
   LAUSUMAT
   (Sopimuksen 2 artiklan 5 ja 6 kohdassa tarkoitetut)
   EU:n jäsenvaltioiden antama julistus
   ”Kosovossa toteutettavasta Euroopan unionin oikeusvaltio-operaatiosta, EULEX KOSOVO 4 päivänä helmikuuta 2008 hyväksyttyä EU:n yhteistä toimintaa 2008/124/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Yhdysvalloille esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EULEX KOSOVO -operaatio käyttää,

               —

               jos loukkaantumisen, kuoleman, vahingon tai menetyksen aiheutti Yhdysvaltojen lähettämän henkilöstön jäsen suorittaessaan tehtäviään EULEX KOSOVO -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

               —

               tai jos loukkaantuminen, kuolema, vahinko tai menetys aiheutui Yhdysvaltojen omistaman omaisuuden käyttämisestä, edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Yhdysvaltojen EULEX KOSOVO -operaatioon lähettämän henkilöstön jäsenen törkeästä huolimattomuudesta tai tahallisesta laiminlyönnistä.”

         Yhdysvaltojen lausuma
   ”4 päivänä helmikuuta 2008 hyväksytyllä EU:n yhteisellä toiminnalla 2008/124/YUTP perustettuun Kosovossa toteutettavaan Euroopan unionin oikeusvaltio-operaatioon (EULEX KOSOVO) osallistuva Yhdysvallat pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EULEX KOSOVO -operaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EULEX KOSOVO -operaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EULEX KOSOVO -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

               —

               tai jos loukkaantuminen, kuolema, vahinko tai menetys on aiheutunut EULEX KOSOVO -operaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EULEX KOSOVO -operaation henkilöstön jäsenen törkeästä huolimattomuudesta tai tahallisesta laiminlyönnistä.”


Avis juridique important

|

31994D0444

94/444/EHTY, EY, Euratom: Neuvoston päätös, tehty 29 päivänä kesäkuuta 1994, Euroopan unionin neuvoston pääsihteerin toimikauden jatkamisesta

Virallinen lehti nro L 183 , 19/07/1994 s. 0041 - 0041 Suomenk. erityispainos Alue 1 Nide 3 s. 0156  Ruotsink. erityispainos Alue 1 Nide 3 s. 0156

NEUVOSTON PÄÄTÖS,tehty 29 päivänä kesäkuuta 1994,Euroopan unionin neuvoston pääsihteerin toimikauden jatkamisesta (94/444/EHTY, EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 151 artiklan 2 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 2 kohdan,ottaa huomioon Euroopan atomienergiayhteisön perustamissopimuksen ja erityisesti sen 121 artiklan 2 kohdan,ottaa huomioon Euroopan yhteisöjen neuvoston pääsihteerin nimeämisestä 26 päivänä syyskuuta 1980 tehdyn neuvoston päätöksen,ottaa huomioon Euroopan yhteisöjen neuvoston pääsihteerin nimeämisestä uudeksi toimikaudeksi 10 päivänä kesäkuuta 1985 ja 12 päivänä maaliskuuta 1990 tehdyt neuvoston päätökset,sekä katsoo, ettäEuroopan unionin neuvoston pääsihteerin toimikausi päättyy 30 päivänä kesäkuuta 1994; kyseistä toimikautta olisi jatkettava,ON PÄÄTTÄNYT SEURAAVAA:1 artiklaJatketaan Niels Ersbøllin toimikautta Euroopan unionin pääsihteerinä 1 päivään heinäkuuta 1994 sitä kuukautta seuraavan kuukauden viimeiseen päivään, jonka aikana neuvosto nimeää hänen seuraajansa.2 artiklaMuutetaan edellä mainittu 26 päivänä syyskuuta 1980 tehty sopimus siltä osin kuin se on tämän päätöksen vastainen.3 artiklaNeuvoston puheenjohtaja huolehtii tämän päätöksen ilmoittamisesta Niels Ersbøllille.Tämä päätös julkaistaan Euroopan yhteisöjen virallisessa lehdessä.Tehty Brysselissä 29 päivänä kesäkuuta 1994.Neuvoston puolestaPuheenjohtajaY. PAPANTONIOU


Avis juridique important

|

41995D0004

95/4/EY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 1 päivänä tammikuuta 1995, Euroopan yhteisöjen tuomioistuimen tuomareiden ja julkisasiamiesten nimittämisestä

Virallinen lehti nro L 001 , 01/01/1995 s. 0223 - 0223

EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 1 päivänä tammikuuta 1995,Euroopan yhteisöjen tuomioistuimen tuomareiden ja julkisasiamiesten nimittämisestä (95/4/EY, Euratom, EHTY)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan,ottavat huomioon Euroopan yhteisön perustamissopimuksen ja erityisesti sen 167 artiklan,ottavat huomioon Euroopan atomienergiayhteisön perustamissopimuksen ja erityisesti sen 139 artiklan,ottavat huomioon Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joille unioni perustuu, tehdyn asiakirjan ja erityisesti sen 17, 20, 21 ja 157 artiklan, sellaisina kuin ne ovat muutettuina uusien jäsenvaltioiden liittymistä Euroopan unioniin koskevien asiakirjojen tarkistamisesta 1 päivänä tammikuuta 1995 tehdyllä neuvoston päätöksellä, erityisesti sen 10, 11, 12 ja 31 artiklalla,ottavat huomioon yhteisön tuomioistuimen pyynnön, jaottavat huomioon Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joille unioni perustuu, tehdyn asiakirjan 20 artiklan, jonka mukaan yhteisön tuomioistuinta avustaa kahdeksan julkisasiamiestä ja jonka mukaan yhdeksäs julkisasiamies kuitenkin nimitetään liittymispäivästä 6 päivään lokakuuta 2000; nykyinen tuomari Antonio Mario LA PERGOLA on ilmaissut suostuvansa siihen, että hänet nimitetään tähän tehtävään,sekä katsovat, ettätämän vuoksi olisi nimitettävä kolme tuomaria ja kaksi julkisasiamiestä, jakolmas julkisasiamies olisi nimitettävä myöhemmin,OVAT PÄÄTTÄNEET SEURAAVAA:1 artikla Yhteisön tuomioistuimen tuomariksi 1 päivästä tammikuuta 1995 alkavaksi ja 6 päivänä lokakuuta 1997 päättyväksi toimikaudeksi nimitetään:Leif SEVÓN2 artikla Yhteisön tuomioistuimen tuomareiksi 1 päivästä tammikuuta 1995 alkavaksi ja 6 päivänä lokakuuta 2000 päättyväksi toimikaudeksi nimitetään:Peter JANNHans RAGNEMALM3 artikla Yhteisön tuomioistuimen julkisasiamieheksi 1 päivästä tammikuuta 1995 alkavaksi ja 6 päivänä lokakuuta 1997 päättyväksi toimikaudeksi nimitetään:Dàmaso RUIZ-JARABO COLOMER4 artikla Yhteisön tuomioistuimen julkisasiamieheksi 1 päivästä tammikuuta 1995 alkavaksi ja 6 päivänä lokakuuta 2000 päättyväksi toimikaudeksi nimitetään:Antonio Mario LA PERGOLATehty Brysselissä 1 päivänä tammikuuta 1995.P. DE BOISSIEUPuheenjohtaja


Avis juridique important

|

32001D0395

2001/395/EY: Neuvoston päätös, tehty 14 päivänä toukokuuta 2001, Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 13-H henkilöautojen tyyppihyväksynnästä jarrulaitteiden osalta

Virallinen lehti nro L 139 , 23/05/2001 s. 0014 - 0015

Neuvoston päätös,tehty 14 päivänä toukokuuta 2001,Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 13-H henkilöautojen tyyppihyväksynnästä jarrulaitteiden osalta(2001/395/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY(1) ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan,ottaa huomioon 6 päivänä helmikuuta 1970 annetun neuvoston direktiivin 70/156/ETY moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä(2),ottaa huomioon komission ehdotuksen(3),ottaa huomioon Euroopan parlamentin puoltavan lausunnon(4),sekä katsoo seuraavaa:(1) Henkilöautojen tyyppihyväksyntää jarrulaitteiden osalta koskevan Yhdistyneiden Kansakuntien Euroopan talouskomission säännön N:o 13-H yhdenmukaisten vaatimusten tarkoituksena on poistaa sopimuspuolten välisen moottoriajoneuvojen kaupan tekniset esteet jarrulaitteiden osalta ja taata turvallisuuden ja ympäristönsuojelun korkea taso.(2) Sääntö N:o 13-H on annettu tiedoksi sopimuspuolille, ja se on tullut voimaan siinä vahvistettuna päivänä tai vahvistettuina päivinä vuoden 1958 tarkistettuun sopimukseen liitettävänä sääntönä kaikkien niiden sopimuspuolten osalta, jotka eivät ole ilmoittaneet, että ne eivät hyväksy sääntöä.(3) Jotta helpotetaan pääsyä yhteisön ulkopuolisten maiden markkinoille, näyttää olevan tarkoituksenmukaista vahvistaa säännön N:o 13-H vaatimusten ja tiettyjen moottoriajoneuvoluokkien ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/320/ETY(5) vaatimusten vastaavuus.(4) On tarpeen, että kyseisestä säännöstä tulee osa moottoriajoneuvojen tyyppihyväksyntäjärjestelmää ja että se siten täydentää voimassa olevaa yhteisön lainsäädäntöä,ON PÄÄTTÄNYT SEURAAVAA:1 artiklaEuroopan yhteisö sitoutuu soveltamaan Yhdistyneiden Kansakuntien Euroopan talouskomission sääntöä N:o 13-H henkilöautojen tyyppihyväksynnästä jarrulaitteiden osalta.Säännön teksti on tämän päätöksen liitteenä(6).2 artiklaYhdistyneiden Kansakuntien Euroopan talouskomission säännön N:o 13-H vaatimusten ja neuvoston direktiivin 71/320/ETY vaatimusten vastaavuus tunnustetaan direktiivin 70/156/ETY 9 artiklan 1 kohdan säännösten mukaisesti.Tehty Brysselissä 14 päivänä toukokuuta 2001.Neuvoston puolestaPuheenjohtajaL. Rekke(1) EYVL L 346, 17.12.1997, s. 78.(2) EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY (EYVL L 11, 16.1.1999, s. 25).(3) EYVL C 215 E, 25.7.2000, s. 46.(4) Lausunto annettu 3. huhtikuuta 2001 (ei vielä julkaistu virallisessa lehdessä).(5) EYVL L 202, 6.9.1971, s. 37, direktiivi sellaisena kuin se on viimeksi muutettuna komission direktiivillä 98/12/EY (EYVL L 81, 18.3.1998, s. 1).(6) Sääntö julkaistaan myöhemmin EYVL:ssä.


               15.12.2016

               FI

               Euroopan unionin virallinen lehti

               C 468/280

         P7_TA(2013)0559
   Tilintarkastustuomioistuimen jäsenen nimittäminen (Phil Wynn Owen – UK)
   Euroopan parlamentin päätös 11. joulukuuta 2013 ehdotuksesta nimittää Phil Wynn Owen tilintarkastustuomioistuimen jäseneksi (C7-0313/2013 – 2013/0811(NLE))
   (Kuuleminen)
   (2016/C 468/60)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0313/2013),

               —

               ottaa huomioon työjärjestyksen 108 artiklan,

               —

               ottaa huomioon talousarvion valvontavaliokunnan mietinnön (A7-0438/2013),

               A.

               ottaa huomioon, että talousarvion valvontavaliokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli kokouksessaan 7. marraskuuta 2013 neuvoston nimeämää ehdokasta tilintarkastustuomioistuimen jäseneksi;

               1.

               antaa myönteisen lausunnon neuvoston ehdotuksesta nimittää Phil Wynn Owen tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


Avis juridique important

|

32000D0748

2000/748/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 177, tehty 5 päivänä lokakuuta 1999, neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 128 ja E 128 B) (ETA:n kannalta merkityksellinen teksti)

Virallinen lehti nro L 302 , 01/12/2000 s. 0065 - 0070

Päätös N:o 177,tehty 5 päivänä lokakuuta 1999,neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 128 ja E 128 B)(ETA:n kannalta merkityksellinen teksti)(2000/748/EY)EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia ja tulkintaa koskevia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,ottaa huomioon kyseisten asetusten soveltamiseksi tarvittavien tiettyjen mallilomakkeiden laatimisesta ja mukauttamisesta 30 päivänä kesäkuuta 1997 tehdyn päätöksen N:o 165,sekä katsoo seuraavaa:(1) On suotavaa muuttaa mallilomakkeita E 128 ja E 128 B, jotta otetaan huomioon 8 päivänä helmikuuta 1999 annettu neuvoston asetus (EY) N:o 307/1999, jolla opiskelijat saatetaan sairauteen liittyviä luontoisetuuksia koskevien säännösten soveltamisalan piiriin.(2) Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön neuvoston asetukset (ETY) N:o 1408/71 ja N:o 574/92 Euroopan talousalueella.(3) ETA:n sekakomitean päätöksellä neuvoston asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella.(4) Käytännön syistä samanlaisia lomakkeita olisi käytettävä sekä yhteisössä että Euroopan talousalueella.(5) Lomakkeiden laatimisessa käytettävästä kielestä on annettu hallintotoimikunnan suositus N:o 15,ON PÄÄTTÄNYT SEURAAVAA:1. Korvataan oheisilla mallilomakkeilla 30. kesäkuuta 1997 tehdyssä päätöksessä N:o 165 tarkoitetut lomakkeet E 128 ja E 128 B, jotka koskevat jäsenvaltioissa oleskelun aikana tarvittavia luontoisetuisuuksia, joiden saaminen ei ole välittömän kiireellistä.2. Jäsenvaltioiden toimivaltaisten viranomaisten on saatettava asianomaisten (etuuteen oikeutetut henkilöt sekä laitokset, työnantajat jne.) saataville liitteenä olevien mallien mukaiset lomakkeet.3. Kaikkien lomakkeiden on oltava saatavilla yhteisön virallisilla kielillä ja niiden on oltava siten laadittuja, että eri toisinnot vastaavat toisiaan täydellisesti, jotta jokaisen henkilön tai elimen, jolle lomake on osoitettu (etuuteen oikeutettu henkilö, laitos, työnanataja jne.), on mahdollista saada painettu lomake omalla kielellään.4. Tämä päätös julkaistaan Euroopan yhteisöjen virallisessa lehdessä. Päätöstä sovelletaan sen kuukauden ensimmäisestä päivästä, joka seuraa sen julkaisemista.Hallintotoimikunnan puheenjohtajaJorma Perälä(1) EYVL L 149, 5.7.1971, s. 2.>PIC FILE= "L_2000302FI.006702.EPS">>PIC FILE= "L_2000302FI.006801.EPS">>PIC FILE= "L_2000302FI.006901.EPS">>PIC FILE= "L_2000302FI.007001.EPS">


Avis juridique important

|

32004B0180

2004/180/EY: Euroopan parlamentin päätös, tehty 29 päivänä tammikuuta 2004, vastuuvapaudesta Euroopan unionin yleisen talousarvion toteuttamisesta varainhoitovuonna 2001 — Pääluokka VII — Alueiden komitea

Virallinen lehti nro L 057 , 25/02/2004 s. 0006 - 0007 Virallinen lehti nro 064 E , 12/03/2004 s. 0228 - 0228

Euroopan parlamentin päätös,tehty 29 päivänä tammikuuta 2004,vastuuvapaudesta Euroopan unionin yleisen talousarvion toteuttamisesta varainhoitovuonna 2001 - Pääluokka VII - Alueiden komitea(2004/180/EY)EUROOPAN PARLAMENTTI, jokaottaa huomioon varainhoitovuoden 2001 tulostilin ja taseen (SEC(2002) 405 - C5-0247/2002),ottaa huomioon tilintarkastustuomioistuimen vuosikertomuksen varainhoitovuodelta 2001 ja toimielinten vastaukset (C5-0538/2002)(1),ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0538/2002),ottaa huomioon neuvoston 7. maaliskuuta 2003 antaman suosituksen (C5-0087/2003),ottaa huomioon EY:n perustamissopimuksen 272 artiklan 10 kohdan ja 275 artiklan,ottaa huomioon 21. joulukuuta 1977 annetun varainhoitoasetuksen(2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen(3) 50 artiklan,ottaa huomioon alueiden komitean varainhoidon valvojan kyseisen toimielimen pääsihteerille osoittamassa, 25. syyskuuta 2001 päivätyssä muistiossa esitetyt huomiot,ottaa huomioon alueiden komitean hallinto-osaston johtajan talousarvion valvontavaliokunnan puheenjohtajalle 27. helmikuuta 2003 osoittaman kirjeen,ottaa huomioon tilintarkastustuomioistuimen kirjeen, jonka alueiden komitea sai 11. heinäkuuta 2003 ja jossa vastattiin alueiden komiteaan pyyntöön vuoden 2001 tilien tarkastamisesta, sekä OLAFin 28. heinäkuuta 2003 antaman välikertomuksen,ottaa huomioon OLAFin 8. lokakuuta 2003 antaman loppukertomuksen ja alueiden komitean siihen liittyvät huomautukset, jotka välitettiin 29. lokakuuta 2003,ottaa huomioon työjärjestyksen 93 a artiklan ja liitteen V,ottaa huomioon 8. huhtikuuta 2003 antamansa päätöksen ja päätöslauselman vastuuvapauden lykkäämisestä(4),ottaa huomioon talousarvion valvontavaliokunnan mietinnön (A5-0486/2003),1. myöntää alueiden komitean pääsihteerille vastuuvapauden talousarvion toteuttamisesta varainhoitovuonna 2001;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja liitteenä olevan päätöslauselman neuvostolle, komissiolle, tilintarkastustuomioistuimelle, alueiden komitealle ja Euroopan talous- ja sosiaalikomitealle sekä julkaisemaan ne Euroopan unionin virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 295, 28.11.2002, s. 1.(2) EYVL L 356, 31.12.1977, s. 1.(3) EYVL L 248, 16.9.2002, s. 1.(4) EUVL L 148, 16.6.2003, s. 57 ja 58.


Avis juridique important

|

32002D0970

2002/970/EY: Neuvoston päätös, tehty 18 päivänä marraskuuta 2002, vuoden 2001 kansainvälisen kaakaosopimuksen tekemisestä Euroopan yhteisön puolesta

Virallinen lehti nro L 342 , 17/12/2002 s. 0001 - 0001

Neuvoston päätös,tehty 18 päivänä marraskuuta 2002,vuoden 2001 kansainvälisen kaakaosopimuksen tekemisestä Euroopan yhteisön puolesta(2002/970/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,ottaa huomioon komission ehdotuksen,sekä katsoo seuraavaa:(1) Yhdistyneiden Kansakuntien kauppa- ja kehityskonferenssin yhteyteen perustettu neuvottelukonferenssi hyväksyi 2 päivänä maaliskuuta 2001 tehdyllä päätöksellä vuoden 2001 kansainvälisen kaakaosopimuksen tekstin.(2) Tämä uusi sopimus korvaa vuoden 1993 kansainvälisen kaakaosopimuksen, jonka voimassaoloa on jatkettu ja jonka voimassaolo päättyy viimeistään 30 päivänä syyskuuta 2003.(3) Vuoden 2001 kansainvälinen kaakaosopimus on avoin allekirjoittamista sekä ratifioimista ja hyväksymistä koskevien asiakirjojen tallettamista varten.(4) Koska yhteisö on vuoden 1993 jatketun kansainvälisen kaakaosopimuksen jäsen, on sen edun mukaista hyväksyä kyseisen sopimuksen seuraajaksi tarkoitettu sopimus,ON PÄÄTTÄNYT SEURAAVAA:1 artiklaHyväksytään vuoden 2001 kansainvälinen kaakaosopimus Euroopan yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on oikeus yhteisön puolesta allekirjoittaa sopimus ja tallettaa sen hyväksymistä koskeva asiakirja.Tehty Brysselissä 18 päivänä marraskuuta 2002.Neuvoston puolestaPuheenjohtajaP. S. Møller